 **КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**

 **ЫСЫК-КӨЛ ОБЛУСУ ИССЫК-КУЛЬСКАЯ ОБЛАСТЬ**

 **ЫСЫК-КӨЛ РАЙОНУ ИССЫК-КУЛЬСКИЙ РАЙОН**

 **САДЫР АКЕ АЙЫЛ АЙМАГЫНЫН АЙЫЛ ОКМОТУ АЙЫЛЬНОГО**

 **АЙЫЛ ӨКМӨТҮ АЙМАКА САДЫР АКЕ**

 **ТОКТОМ**

**ПОСТАНОВЛЕНИЕ**

**2025-жылдын февраль айынын 25 № 25 Садыр Аке айылы**

**“Садыр Аке айыл аймагынын айыл өкмөтүнүн коомдук алдын алуу борбору” мекемесин түзүү жөнүндө**

 Кыргыз Республикасынын укук бузуулардын алдын алуу жөнүндө мыйзамынын жана Кыргыз Республикасынын Өкмөтүнүн 2015-жылдын 27-октябры №747 токтому менен бекитилген Коомдук алдын алуу борборунун типтүү Жобосунун негизинде Садыр Аке айыл аймагынын айыл өкмөтү **токтом кылат:**

 1. Садыр Аке айыл аймагынын айыл өкмөтүнүн алдында турган юридикалык жак катары эсептелген коммерциялык эмес муниципалдык менчиктеги коомдук уюм “ Садыр Аке айыл аймагынын айыл өкмөтүнүн коомдук алдын алуу борбору” мекемеси түзүлсүн.

 2. Коммерциялык эмес уюмдун толук фирмалык аталышы:

-мамлекеттик тилде: “ Садыр Аке айыл аймагынын айыл өкмөтүнүн коомдук алдын алуу борбору” мекемеси;

-расмий тилде : Учреждение “Общественно-профилактический центр айыл окмоту айылного аймака Садыр Аке”

 3. Коммерциялык эмес уюмдун кыскартылган фирмалык аталышы:

-мамлекеттик тилде: “Садыр Аке АА АО КАБ” м-е

-расмий тилде : У-е “ОПЦ АО АА Садыр Аке”

 4. “ Садыр Аке айыл аймагынын айыл өкмөтүнүн коомдук алдын алуу борбору” мекемесинин уюштуруучусу Ысык-Көл облусу, Ысык-Көл району, Темировка айылы, Бакытбек көчөсү,60 дареги менен катталган.

 5. “Садыр Аке айыл аймагынын айыл өкмөтүнүн коомдук алдын алуу борбору” мекемесинин юридикалык дареги Ысык-Көл облусу, Ысык-Көл району, Темировка айылы, Бакытбек көчөсү,60.

 6. “ Садыр Аке айыл аймагынын айыл өкмөтүнүн коомдук алдын алуу борбору” мекемесинин Уставы бекитилсин.

 7. Бул токтомдун аткарылышын көзөмөлдөө жагын “Садыр Аке айыл аймагынын айыл өкмөтүнүн коомдук алдын алуу борбору” мекемесинин кенешинин төрагасына милдеттендирилсин.

 8. “Садыр Аке айыл аймагынын айыл өкмөтүнүн коомдук алдын алуу борбору” мекемесинин алгачкы ишмердигин жүргүзүүдө коюлган милдеттерин жана маселелерин чечүүдө уюштуруучу тарабынан 10 000 (он) миң сом акча каражаты өткөрүп берүү өткөрүп алуу актысына кол коюу менен тастыкталсын.

 9.“Садыр Аке айыл аймагынын айыл өкмөтүнүн коомдук алдын алуу борбору” мекемесинин туруктуу иш алып баруучу органы болуп КАБдын Кеңеши түзүлсүн:

- Бозунбаева Гульнар Чолпонбаевна -Кеңештин төрайымы

- Керимбек уулу Тойчубек - Кеңештин төрагасынын орун басары

- Малдыбаева Көйкөл Ысраиловна - Кеңештин жооптуу катчысы

 10. КАБдын ревизиялык комиссиясы (ревизор) :

1) Сыдыков Кубанычбек Усуйевич;

2) Рахманов Асылбек Памирович;

3) Малабеков Кылычбек Шүкүрбекович

 11. Юридикалык жакты түзүү жөнүндө уюштуруучунун токтомунда андагы көрсөтүлгөн маалыматтардын, ошондой эле мамлекеттик каттоо үчүн тапшырылган документтердеги маалыматтардын аныктыгы жана мыйзамда белгиленген учурларда юридикалык жакты түзүү маселелери тиешелүү мамлекеттик жана жергиликтүү өз алдынча башкаруу органдары менен макулдашылгандыгы ырасталат.

**Башчы Н. А. Молдакматов**

**“Садыр Аке айыл аймагынын айыл өкмөтүнүн Коомдук алдын алуу борбору” мекемесинин туруктуу иш алып баруучу органы болуп, КАБдын кеңеши төмөндөгү түзүмдө түзүлсүн**

|  |  |  |  |  |
| --- | --- | --- | --- | --- |
| **№** |  **Аты-жөнү** | **Туулган жылы, паспорт маалыматы, тел.номери** | **Иштеген жери** | **Үй дареги, телефону** |
| 1. | Бозунбаева ГульнарЧолпонбаевна | 23.04.1969АN 4832153МКК 50-1520.02.20170705986949  | Садыр Аке айыл аймагынын айыл өкмөтүнүн аялдар кеңешинин төрайымы | Ысык-Көл облусу Ысык-Көл району Григорьевка айылы Лихолетова көчөсү,48  |
| 2. | Керимбек уулу Тойчубек  | 12.02.1975ID 1079053 МКК 21801115.02.2019 0705465435  |  Садыр Аке айылына караштуу Булан-Сөгөттү айылынын айыл башы(староста) | Ысык-Көл облусу Ысык-Көл району Булан-Сөгөттү айылы, Т.Абдыкеримов көчөсү, 4  |
| 3. | Малдыбаева КөйкөлЫсраиловна | 10.10.1958 ж.тID2046928 МКК 21907117.02.2021 0709808589 |  Садыр Аке айыл аймагынын айыл өкмөтү аялдар кеңешинин мүчөсү | Ысык-Көл облусу Ысык-Көл району Кожояр айылы, Ысак көчөсү, 12а  |
| 4. | Урбаева Гульжамал Бейшеевна | 10.12.1966 ж.тID2441284 МКК 21907125.10.2021 0707731304 |  Садыр Аке айыл аймагынын айыл өкмөтү | Ысык-Көл облусу Ысык-Көл району Кожояр Ата (Семеновка) айылы, Баялиев көчөсү, 14  |
| 5. | Джапобаева АсельКожошевна  | 13.09.1975т.ж.ID 1616648МКК 219071 24.02.2020;0705448070 | №42 кесиптик лицей (Темировка айылы) | Ысык-Көл облусу Ысык-Көл району Темировка айылы Орозбаева көчөсү,9  |
| 6. | Асамудинова ЗамираМадигеровна | 28.03. 195 т.ж.ID 2125502МКК 219071 30.03.2021;0704051547 | Булан-Сөгөттү айылындакондоминиум “Аврора” жетекчиси | Ысык-Көл облусу Ысык-Көл району Корумду айылы Жаштык көчөсү,27  |
| 7. | Калысбек уулу Калыбек | 16.02.1993ж.т.ID 1881781МКК 219071 20.10.2020 0703300030 | Садыр Аке айыл аймагынын айыл өкмөтүнүн жаштар уюмунун төрагасы | Ысык-Көл облусу Ысык-Көл району Темировка айылы, Орозбаев көчөсү, 67  |
| 8. | Орозобаева Атырүл Саламатовна | 16.11.1977ж.т.ID 3201906 МКК 21907106.02.20230700887190 | Айылдык кеңештин депутаты | Ысык-Көл облусу Ысык-Көл району Корумду айылы, Орозакун Ата көчөсү, 20 |
| 9. | Жусупбеков КубатТурганбаевич | 15.09.1967ж.тID 1269039 МКК 21907121.06.20190705021567 | Садыр Аке айыл аймагынын айыл өкмөтүнүн аксакалдар сотунун төрагасы | Ысык-Көл облусу Ысык-Көл району Кожояр айылы, Эсентүгөл көчөсү, 112  |

**КАБ дын ревизордук комиссиясы (ревизор)**

|  |  |  |  |
| --- | --- | --- | --- |
| **№** |  **Аты-жөнү** | **Туулган жылы, паспортунун сериясы, номери** | **Үй дареги, телефону** |
| 1. |  СыдыковКубанычбекУсуйевич | 30.01.1974 ж.тID2603437 МКК 21907102.02.2022 | Ысык-Көл облусу Ысык-Көл району Кожояр айылы, Эсентүгөл көчөсү, 200500978501 |
| 2. | Рахманов АсылбекПамирович | 20.01.1987ж.тID 0340699 МКК 21907108.10.2017 | Ысык-Көл облусуЫсык-Көл району Темировка айылы, Бакытбек көчөсү, 270707090455 |
| 3. | Малабеков КылычбекШүкүрбекович | 28 .02.1985 ж.тID 0889079 МКК 21907122.09.2022  | Ысык-Көл облусу Ысык-Көл району Темировка айылы, О.Орозбаев көчөсү, 26 0700280285 |

**Садыр Аке айыл аймагынын**

**айыл өкмөтүнүн башчысы Н.А. Молдакматов**

|  |  |  |
| --- | --- | --- |
|  **КЫРГЫЗ РЕСПУБЛИКАСЫ****ЫСЫК-КӨЛ ОБЛАСТЫ** **ЫСЫК-КӨЛ РАЙОНУ****САДЫР АКЕ АЙЫЛ АЙМАГЫНЫН****ЖЕРГИЛИКТҮҮ КЕӉЕШИ** |   | **КЫРГЫЗСКАЯ РЕСПУБЛИКА****ИССЫК-КУЛЬСКАЯ ОБЛАСТЬ ИССЫК-КУЛЬСКИЙ РАЙОН****МЕСТНЫЙ КЕНЕШ** **САДЫР АКЕ АЙЫЛНОГО** **АЙМАКА** |

**Садыр Аке айыл аймагынын жергиликтүү кеңешинин I чакырылышынын**

**кезексиз III сессиясы**

**ТОКТОМ**

**2025-жылдын март айынын 18и №38 Темир айылы**

**«Садыр Аке айыл аймагынын айыл өкмөтүнүн Коомдук алдын алуу борбору» мекемесинин уставын жана түзүмүн бекитүү жөнүндө»**

Кыргыз Республикасынын укук бузуулардын алдын алуу жөнүндө мыйзамдарынын жана Кыргыз Республикасынын Өкмөтүнүн 2015-жылдын 27-октябры №747 токтому менен бекитилген Коомдук алдын алуу борборунун типтүү уставынын жоболорунунун жана Садыр Аке айыл аймагынын жергиликтүү кеңешинин “Калкты социалдык жактан коргоо жана коомдук уюмдар менен байланыш, мыйзамдуулук, депутаттык этика, регламент, жарандардын укуктары менен кызыкчылыктарын коргоо боюнча” туруктуу комиссиянын 2025-жылдын 13-мартындагы №3 протоколунун негизинде,Садыр Аке айыл аймагынын жергиликтүү кеңеши **токтом кылат:**

1. «Садыр Аке айыл аймагынын айыл өкмөтүнүн Коомдук алдын алуу

борбору» мекемесинин уставы бекилсин. (устав тиркелет).

1. Мекеменин туруктуу иш алып баруучу органы болуп саналган КАБдын

кеңешинин түзүмү бекилсин (түзүм тиркелет).

1. Бул токтом массалык маалымат каражаттарына жарыялансын жана

мамлекеттик-укуктук актылар реестрине киргизүү үчүн облустук юстиция башкармалыгына жиберилсин.

1. «Садыр Аке айыл аймагынын айыл өкмөтүнүн Коомдук алдын алуу

борбору» мекемесинин уставынын негизинде иш алып барып, жергиликтүү калктын арасында түшүндүрүү иштерин жүргүзүү Садыр Аке айыл өкмөт башчы Н.Молдакматовго милдеттендирилсин.

1. Бул токтомдун аткарылышын көзөмөлдөө «Калкты социалдык жактан

коргоо жана коомдук уюмдар менен байланыш, мыйзамдуулук, депутаттык этика, регламент, жарандардын укуктары менен кызыкчылыктарын коргоо боюнча” туруктуу комиссиянына жүктөлсүн.

**Төрага А.А. Мамытов**

*Жиберилди- Иш кагаздарына-1, Соц.комиссиясына-1, Обл.юстиция -2.*

 **Садыр Аке айылдык Кеңешинин**

 **2025-жылдын “18” “март”**

 **№38 токтому менен бекитилди**

**“Садыр Аке айыл аймагынын айыл өкмөтүнүн Коомдук алдын алуу борбору” мекемесинин уставы**

**1. Жалпы жоболор**

1. Коомдук алдын алуу борбору (мындан ары – КАБ) – жергиликтүү өз алдынча башкаруу органдары (мындан ары - ЖӨБО) тарабынан көрсөтүлгөн административдик-аймактык бирдиктердин жана алардын курамына кирген айрым участоктордун, калктуу конуштардын  тиешелүү аймактарында  укук бузуулардын алдын алууну уюштурууга жана жүргүзүүгө ЖӨБО менен жарандардын биргеликте катышуусу максатында тиешелүү административдик аймакта түзүлүүчү коммерциялык эмес уюм.

2. Мекеменин толук аталышы:

- мамлекеттик тилде: “ Садыр Аке айыл аймагынын айыл өкмөтүнүн Коомдук алдын алуу борбору” мекемеси;

- расмий тилде: Учреждение   “Общественно-профилактический центр айыл окмоту айылного аймака Садыр Аке”.

Коммерциялык эмес уюмдун кыскартылган аталышы:

- мамлекеттик тилде: “КАБ” м-е

- расмий тилде: У-е “ОПЦ”

3. КАБ өз ишин “Кыргыз Республикасындагы укук бузуулардын алдын алуу жөнүндө” Кыргыз Республикасынын Мыйзамына, Кыргыз Республикасынын укук бузуулардын алдын-алуу чөйрөсүндөгү башка ченемдик укуктук актыларына, ошондой эле Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерге жана ушул Уставга ылайык ишке ашырат.

4. КАБдын иши мыйзамдуулук, ыктыярдуулук, инсанды урматтоо мамлекеттик органдар, жергиликтүү өз алдынча башкаруу органдары жана калк менен өз ара аракеттенүү принциптеринде уюштурулат.

5. КАБ өз алдынча юридикалык жак болуп саналат,  мамлекеттик жана расмий тилдерде өзүнүн аталышы жазылган мөөрү жана штампы бар.

6. Коммерциялык эмес уюмдун юридикалык дареги:   Ысык-Көл облусу, Ысык-Көл району, Темировка айылы, Бакытбек көчөсү, 60.

7. КАБдын туруктуу иш алып баруучу органынын - Кеңешинин юридикалык дареги: Ысык-Көл облусу, Исык-Көл району, Темировка айылы, Бакытбек көчөсү,60.

**2.** **КАБдын максаттары  жана милдеттери**

8. КАБдын максаты айылдын тиешелүү аймагында жайгашкан, менчигинин түрүнө карабастан уюмдардын жана мекемелердин күч-аракеттерин  мыйзам бузуулардын алдын алууга, аныктоого, бөгөт коюуга, аларды жасоого мүмкүндүк берүүчү жагдайларды жоюу, жарандардын тартибин жана коопсуздугун камсыз кылууга багытталган иш-чараларды жүргүзүүгө бириктирүү.

     9. КАБдын ишинин артыкчылыктуу багыттары болуп төмөнкүлөр саналат:

     - жалпы алдын-алууну камсыз кылуу (социалдык, экономикалык, саясий, укуктук жана башка кылмыштуулукка каршы факторлорду активдүү пайдаланууда  мыйзам бузууларга жол бербөө);

     - жекече алдын алуу (мыйзам бузууларга бара турган адамдарды аныктоо жана коомго каршы көз караштарды жана көрсөтмөлөрдү жеңүү);

     - түздөн-түз алдын алуу (конкреттүү адамдын мыйзамга каршы  мамилесинин фактыларына жол бербөө);

- эрте алдын алуу  (балдар жана өспүрүмдөр тарабынан мыйзамга каршы аракеттердин жасалышына жол бербөө).

10. КАБдын милдеттери  өзүнө төмөнкүлөрдү камтыйт:

- мыйзам бузууларды жана коомго каршы аракеттерди алдын алуу, аларды  жасоого мүмкүндүк берүүчү себептерди жана шарттарды аныктоо жана жоюу жолу менен жарандардын укуктарын, эркиндигин жана мыйзамдуу кызыкчылыктарын мыйзамга каршы аракеттерден коргоону камсыз кылуу;

- мыйзамга каршы жүрүм-турумдагы адамдарга карата жекече алдын алуу аракеттерин көрүү;

- мыйзам бузуулардын  алдын алууга багытталган алдын алуучу    чараларды көрүү;

- мамлекеттик органдар, коомдук бирикмелер жана жарандар менен мыйзам бузуулардын алдын алуу маселелери боюнча өз ара аракеттенүүнү уюштуруу;

- укуктук билимдерди пропагандалоо;

- жашы жете электердин көзөмөлсүз калуусун алдын алуу боюнча иш-чараларга катышуу;

- тиешелүү айыл аймагынын курамдарына кирүүчү айрым участоктордун, калктуу конуштардын аймактарында мыйзам бузуулардын абалына жана динамикасына мониторинг жүргүзүү;

- мыйзам  бузуулардын алдын алууга тиешелүү мыйзамдардын жана башка ченемдик укуктук актылардын долбоорлорун талкуулоого,  тийиштүү сунуштарды даярдоого катышуу;

- мыйзам бузуулардын алдын алуу системасын өнүктүрүү боюнча   сунуштарды, сунуштамаларды даярдоо, аларга жергиликтүү коомдоштуктун мүчөлөрүнүн катышуусун активдештирүү;

-                өз жыйындарында коомдук тартипти сактоо жана кылмыштуулук менен күрөшүү, мыйзам бузуулардын себептерин жана шарттарын жоюу  (нейтралдаштыруу), жарандардын мыйзамга баш ийүүсүнө дем берүү маселелерин кароо жана бул багыттар боюнча мамлекеттик органдар үчүн конкреттүү сунуштамаларды иштеп чыгуу.

    11. КАБдын  иши тейлеген аймагында кылмыштуулуктун жана мыйзам  бузуулардын абалын талдоонун негизинде иштелип чыккан  алдын алуу иш-чараларынын планына ылайык ишке ашырылат.

**3. КАБдын  укуктары жана милдеттери**

 12. КАБ өзүнө жүктөлгөн милдеттерди аткаруу үчүн төмөнкүлөргө укуктуу:

- өзүнүн иши жөнүндө  маалыматтарды эркин жайылтууга;

- мамлекеттик бийлик органдарында, жергиликтүү өз алдынча башкаруу органдарында жана коомдук бирикмелерде өз укугун, КАБдын мүчөлөрүнүн мыйзамдуу кызыкчылыктарын коргоого жана билдирүүгө;

- өзүнүн уставдык максаттарын ишке ашырууга тиешеси бар маселелер боюнча демилге менен чыгууга, мамлекеттик бийлик органдарына жана ЖӨБОлорго сунуштарды киргизүүгө;

- мамлекеттик бийлик органдарынан, жергиликтүү өз алдынча башкаруу органдарынан, коомдук бирикмелерден жана кызмат адамдарынан зарыл болгон маалыматты жана материалдарды белгиленген тартипте суроого;

- өз жыйындарына жергиликтүү өз алдынча башкаруу органдарынын, ишканалардын жана мекемелердин, уюмдардын кызмат адамдарын коомдук бирикмелердин өкүлдөрүн чакырууга;

- зарыл болгон учурда  өз өкүлдөрүн мамлекеттик бийлик органдары жана жергиликтүү өз алдынча башкаруу органдары өткөргөн жыйындарга, конференцияларга, семинарларга КАБдын компетенциясына кирген маселелер боюнча катышууга жиберүүгө;

- тейлеген аймагында жайгашкан ишканалардын, мекемелердин, коммерциялык түзүмдөрдүн жетекчилери менен укуктук тартипти чыңдоо маселелери боюнча кызматташууга;

- мамлекеттик жана жеке уюмдар, жеке жактар менен келишимдик мамилелерди түзүүгө, КАБдын ишинин максаттарына шайкеш келген жана Кыргыз Республикасынын мыйзамдарына каршы келбеген башка иш-аракеттерди жасоого;

- жалпы максаттарга жетүү үчүн Кыргыз Республикасынын мыйзамдарында белгиленген тартипте  Кыргыз Республикасынын аймагында ассоциацияларды жана бирикмелерди түзүүгө, ички жана чет өлкөлүк инвестицияларды тартууга, гранттарды жана башка  трансферттерди, анын ичинде  чет өлкөлүк уюмдардан жана  мекемелерден алуу максатында укук бузуулардын алдын алуу  маселелери боюнча программалардын  ар түрдүү долбоорлорун иштеп чыгууга.

13. КАБ төмөнкүлөргө милдеттүү:

- Кыргыз Республикасынын мыйзамдарын, өз ишинин чөйрөсүнө тиешеси бар эл аралык укуктун жалпыга таанылган принциптерин жана  ченемдерин, ошондой эле ушул уставда жана башка уюмдаштыруучу документтерде каралган ченемдерди сактоого;

- дайыма, жылына бирден кем эмес жолу жергиликтүү коомдоштуктун, жергиликтүү кеңештин жана тиешелүү деңгээлдеги укук коргоо органдарынын координациялык кеңешмесинин алдында мыйзам бузуулардын алдын алуу боюнча өз иши жөнүндө  отчет берүүгө;

- мыйзам бузуу фактылары жөнүндө ички иштер органдарына (мындан ары - ИИО) маалымдоого, Кыргыз Республикасынын мыйзамдарына ылайык чараларды көрүүгө;

  - коомдук бирикмелерди каттаган органдын суроо-талабы боюнча  КАБдын жетектөөчү органдарынын жана кызмат адамдарынын чечимдери менен документтерди берүүгө;

- жарым жылдыктын жана жылдын жыйынтыгы боюнча жергиликтүү өз алдынча башкаруу органдарына  өзүнүн иши жөнүндө дайыма маалымат берүүгө;

- тиешелүү мамлекеттик органдарга ченемдик укуктук актыларда белгиленген мөөнөттө жана тартипте тийиштүү маалыматтарды жана отчетторду өз убагында берүүгө;

- жалпыга маалымдоо каражаттары жана жергиликтүү өз алдынча башкаруу органынын сайты аркылуу коомчулукка КАБдын иши жөнүндө мезгил мезгили менен маалымдап турууга;

- КАБдын кадыр-баркы жана имиджи жөнүндө кам көрүүгө, анын идеяларын пропагандалоого.

**4. КАБдын мүчөлөрүнүн укуктары  жана милдеттери**

14. КАБга мүчөлүк ыктыярдуу негизде, жеке жана (же) жамааттык тартипте, жеке жана (же) жамааттык кайрылуунун негизинде ишке ашырылат.

15.Ошол айылдык аймакта туруктуу жашаган же иштеген,
18 жашка толгон, иш-аракетке жөндөмдүү Кыргыз Республикасынын жарандары, жергиликтүү өз алдынча башкаруу органдарынын башчылары, ИИОнун кызматкерлери, ИИОнун жана эмгектин ардагерлери,  аксакалдар сотторунун, аялдар жана жаштар кеңешинин, комерциялык эмес уюмдардын өкүлдөрү, ошондой эле ишканалардын, окуу жайлардын жетекчилери, айылдык кеңештин депутаттары, кварталдык, турак-жай комитеттеринин,  кондоминиумдардын төрагалары  жана өзүнүн моралдык-иштиктүү сапаттары боюнча коомдук тартипти коргоо милдеттерин ийгиликтүү аткарууга жөндөмдүү жарандар КАБдын мүчөлөрү боло алышат.

16. КАБдын мүчөлөрү өз милдеттерин аткарууда мамлекеттин коргоосунда болушат. Алардын кол тийбестиги, ар-намысы жана кадыр-баркы Кыргыз Республикасынын мыйзамдарында белгиленген тартипте корголот.

17. КАБдын мүчөлөрү бирдей укукка ээ болушат жана бирдей милдеттерди  аткарышат.

18. КАБдын мүчөлөрү төмөнкүлөргө укуктуу:

-     жалпы чогулуштарга катышууга;

-     КАБдын жетектөөчү жана контролдоочу-ревизиялык органдарына шайлоого жана шайланууга;

-     КАБга анын иши менен байланышкан маселелер боюнча    сунуштарды киргизүүгө;

-     КАБдын пландалган иш-чаралары жөнүндө маалымат алууга;

-     КАБ тарабынан  өткөрүлүүчү  иш-чараларга катышууга.

19. КАБдын мүчөсү төмөнкүлөргө милдеттүү:

- КАБдын Уставын сактоого;

- КАБдын ишине катышууга;

- КААБдын жетектөөчү органдарынын чечимдерин аткарууга;

-    КАБ тарабынан өткөрүлүүчү иш-чараларга, жалпы чогулуштарга катышууга.

20. КАБга мүчөлүк төмөнкү учурларда токтотулат:

- жеке арызынын негизинде;

- КАБдын жетектөөчү органынын чечиминин негизинде КАБдын  мүчөлүгүнөн чыгаруу;

- КАБдын мүчөсү каза болгондо;

- КАБдын мүчөсү ден-соолугунун абалы боюнча өз милдеттерин аткарууга жөндөмсүз болгондо;

- КАБдын мүчөсү ишке жөндөмсүз деп таанылган учурда;

- Кыргыз Республикасынын мыйзамдарында каралган башка учурларда.

21. КАБдан чыгаруу төмөнкү учурларда жүргүзүлөт:

- ушул Уставдын талаптарын бузганда;

- жарандын ар-намысына жана кадыр-баркына шек келтирүүчү жоосундарды жасаганда;

-  КАБдын  ишине үч жолудан ашык катышуудан баш тартканда.

**5. КАБдын  жетектөөчү органдары жана алар тарабынан каралуучу маселелер**

22. КАБдын жогорку органы болуп жалпы чогулуш эсептелет.

23. Жалпы чогулуш  эгерде, чечим кабыл алууга анын мүчөлөрүнүн үчтөн биринен кем эмеси, ал эми коомдук бирикменин 100дөн ашуун мүчөсү болгон учурда  - 25 мүчөсүнөн кем эмеси катышса кворумга ээ болот.

24. Жалпы чогулуштун өзгөчө компетенциясын төмөнкү маселелер түзөт:

- Уставга өзгөртүүлөрдү жана толуктоолорду киргизүү;

- КАБдын ишинин артыкчылыктуу багыттарын аныктоо, анын мүлкүн пайдалануу тартиби;

- коомдук бирикменин мүчөлөрүн кабыл алуу же андан чыгаруу (эгерде уставда башкача белгиленбесе);

- башкаруу органдарын түзүү тартиби;

- иши жөнүндө жылдык отчетту жана жылдык балансты бекитүү;

- башка юридикалык жактардын ишине  катышуу;

- кайра уюштуруу жана жоюу;

- башка маселелер.

25. КАБ жалпы чогулуштун жыйындарын  өткөрүү жана мүчөлөрдү кат жүзүндө сурамжылоо менен чечим чыгарышы мүмкүн.

26. КАБдын жалпы чогулушу зарылдыкка жараша, бирок жылына бирден  кем эмес жолу чогулат.

27. КАБдын туруктуу иш алып баруучу органы болуп КАБдын Кеңеши (мындан ары - Кеңеш) саналат, ал КАБдын жалпы чогулушуна жана ЖӨБОго отчет берип турат.

28. Кеңештин курамы ЖӨБдүн аткаруучу органынын сунушу боюнча жергиликтүү кеңештин чечими менен 2 жылдык мөөнөткө бекитилет.

29. Кеңештин курамына уюмдардын, мекемелердин, окуу жайларынын жетекчилери, жергиликтүү кеңештердин депутаттары, ЖӨБдүн аткаруучу органынын жооптуу кызматкерлери, кондоминиумдардын, балдар иштери боюнча комиссиялардын өкүлдөрү, ИИОнун жана башка укук коргоо органдарынын, коомдук бирикмелердин, жергиликтүү коомдоштуктун, КАБдын мүчөлөрү болуп саналган жарандык коомдун өкүлдөрү кире алышат.

30. Кеңештин чечими Кеңештин мүчөлөрүнүн жалпы санынын көпчүлүк добушу менен кабыл алынат.

31. Кеңештин компетенциясына төмөнкүлөр  кирет:

- төраганы, анын орун басарын жана жооптуу катчыны шайлоо;

- мыйзам бузуулардын алдын алуу боюнча иштердин программаларын бекитүү жана ишке ашыруу;

- Кеңештин пландарын  жана иш-чараларын бекитүү;

- ЖӨБОнун жана КАБдын жалпы чогулушунун чечими менен аныкталган милдеттерди ишке ашыруу;

            - КАБдын мүчөлүгүнө кабыл алуу жана КАБдын мүчөлүгүнөн чыгаруу;

- мыйзам бузуулардын алдын алуу маселелерин  жана башка социалдык көйгөйлөрдү чечүүдө активдүү катышкан жарандарды, коомчулукту сыйлоо жөнүндө өтүнүч каттарын киргизүү;

- Кыргыз Республикасынын ченемдик укуктук актылары, ЖӨБОнун локалдык актылары менен киргизилген, ушул Уставга каршы келбеген башка маселелер.

32. Кеңеш коомдук башталышта иш алып барат. Кеңешке Кеңештин төрагасы, ал эми ал жок учурда Кеңештин төрагасынын орун басары жетекчилик кылат.

33. КАБдын Кеңешинин төрагасынын компетенциясына төмөнкү маселелер кирет:

- КАБдын жалпы чогулушунун чечимдеринин аткарылышын контролдоону уюштуруу;

- баардык мамлекеттик, жеке, коомдук уюмдарда жана бирикмелерде КАБдын атынан ишеним катсыз чыгуу;

- келишимдерди, макулдашууларды түзүү жана аларды бузуу;

- банктарда эсептерди ачуу жана КАБдын каражаттарын тескөө;

- КАБдын жалпы чогулушунун, Кеңештин өзгөчө компетенциясына кирбеген башка ыйгарым укуктар.

34. Кеңештин ишин уюштуруучулук камсыздоону Кеңештин жооптуу катчысы ишке ашырат.

35. Кеңештин чечими менен анын ишинин артыкчылыктуу багыттары боюнча Кеңештин жыйындарына материалдарды жана сунуштарды даярдоо, башка маселелерди чечүү үчүн туруктуу жана убактылуу жумушчу топтор жана секциялар түзүлүшү мүмкүн, алардын иштерине Кеңештин мүчөлөрү жетекчилик кылышат.

36. Кеңештин жыйыны кварталда бирден кем эмес жолу өткөрүлөт. Зарыл болгон учурда Кеңештин кезексиз жыйындары өткөрүлүшү мүмкүн.

37. Кеңештин жыйынын Кеңештин төрагасы, ал эми ал жок учурда  Кеңештин төрагасынын орун басары алып барат.

38. Кеңештин жыйыны эгерде,  ага Кеңештин мүчөлөрүнүн жарымынан кем эмеси катышса укуктуу  деп саналат.

39. Кеңештин чечими жыйынга катышкан Кеңештин мүчөлөрүнүн көпчүлүк добушу менен кабыл алынат жана протокол менен таризделет, ага Кеңештин төрагасы же болбосо  жыйынга төрагалык кылган адам кол коёт .

40. Кеңештин чечими сунуштама мүнөзүнө ээ. Кеңештин кабыл алынган чечимдери, сунуштары, сунуштамалары жөнүндө маалыматтар жалпыга маалымдоо каражаттары, коммунактивдүү байланыш аркылуу бийлик органдарына, коомчулукка жеткирилет.

**6.  КАБды кайра уюштуруу жана жоюу, ошондой эле анын Уставына өзгөртүүлөрдү жана толуктоолорду  киргизүү тартиби**

41. КАБды кайра уюштуруу жана жоюу, ошондой эле анын Уставына   өзгөртүүлөрдү жана толуктоолорду киргизүү  КАБдын жалпы чогулушунун чечими же болбосо Кыргыз Республикасынын мыйзамдарында каралган негиздер боюнча жана тартипте соттун чечими менен ишке ашырылат.

42. КАБды кайра уюштуруу жана  жоюу, ошондой эле анын Уставына   өзгөртүүлөрдү жана толуктоолорду киргизүү жөнүндө чечим жалпы чогулушка катышкан КАБдын мүчөлөрүнүн 2/3төн кем эмес добушу менен кабыл алынат.

43. КАБдын Уставындагы баардык өзгөртүүлөр жана толуктоолор мыйзамда белгиленген тартипте мамлекеттик каттоого тийиш жана ошол катталган учурдан тартып юридикалык күчкө ээ болот.

44. Юридикалык жактардын бирдиктүү мамлекеттик реестрине тиешелүү жазуулар киргизилген учурдан тартып  КАБ өз ишин токтотту деп саналат.

**7. Мыйзамдарды бузгандыгы  үчүн жоопкерчилик**

45. Мыйзамдарды бузган учурда КАБ жана анын мүчөлөрү Кыргыз Республикасынын мыйзамдарына ылайык жоопкерчилик тартышат.

 **8. Ревизиялык-контролдоочу органы**

46. КАБдын финансылык жана чарбалык ишин КАБдын жалпы чогулушу менен 2 жылдык мөөнөткө шайлануучу Ревизиялык комиссия (Ревизор) контролдойт.

47. КАБдын жетектөөчү жана аткаруучу органдарында кандайдыр бир кызмат ордун ээлеген адамдар Ревизиялык комиссиянын (Ревизор) мүчөсү боло алышпайт.

48. Ревизиялык комиссия (Ревизор) жалпы чогулушка отчет берет.

49. КАБдын баардык кызмат адамдары Ревизиялык комиссиянын (Ревизор) өз функцияларын аткаруусуна көмөк көрсөтүүгө милдеттүү.

**9. КАБдын финансылык, чарбалык иши  жана мүлкү**

50. КАБдын иши төмөнкү булактардан каржыланат:

 - жергиликтүү башкаруу органдары менен макулдашуу боюнча жергиликтүү бюджеттен;

-юридикалык жана жеке жактардын ыктыярдуу төгүмдөрүнөн;

-гранттар жана башка бекер жана кайтарымсыз жардамдардан;

-кандай формада болбосун кайтарылуучу жана төлөнүүчү карыз алууларды тартуудан тышкары, Кыргыз Республикасынын мыйзамдары менен тыюу салынбаган башка булактардан.

51. Жергиликтүү өз алдынча башкаруу органдары коомдук тартипти коргоого, анын ичинде мыйзам бузуулардын алдын алууга көмөк көрсөтүүнүн айрым маселелерин аткарууну, ошол эле учурда берилүүчү ыйгарым укуктарды финансылык камсыздоо каражаттарын же  булактарын аныктоо жана өткөрүп берүү менен КАБга өткөрүп  берүүгө укуктуу.

52. Мыйзам  бузуулардын алдын алуу маселелери боюнча ыйгарым укуктарды өткөрүп берүү, аларды финансылык камсыздоону аныктоо жөнүндө чечим тиешелүү жергиликтүү кеңеш менен макулдашуу боюнча жергиликтүү өз алдынча башкаруунун аткаруучу органы тарабынан кабыл алынат.

53. Менчигинин түрүнө карабастан ишканалардын, мекемелердин  жана уюмдардын жетекчилери өздөрүнүн ыйгарым укуктарынын чегинде КАБды материалдык  жана моралдык колдоо чараларын көрө алышат.

54. КАБга берилген материалдык жана материалдык эмес активдер Кыргыз Республикасынын мыйзамдарында белгиленген тартипте КАБдын ыкчам башкаруусуна өткөрүлүп берилүүгө тийиш.

**Садыр Аке айыл аймагынын**

**айыл өкмөтүнүн башчысы Н. А. Молдакматов**